CELEX: 32022D0217
Language: sk
Date: 2022-02-15 00:00:00
Title: Rozhodnutie Politického a bezpečnostného výboru (SZBP) 2022/217 z 15. februára 2022 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2022/41 (ATALANTA/3/2022)

18.2.2022   
               
               
                  SK
               
               
                  Úradný vestník Európskej únie
               
               
                  L 37/39
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2022/217
         z 15. februára 2022
         o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2022/41 (ATALANTA/3/2022)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 6 ods. 1,
         keďže:
         
                     (1)
                  
                  
                     Rada podľa článku 6 ods. 1 jednotnej akcie 2008/851/SZBP poverila Politický a bezpečnostný výbor (ďalej len „PBV“) prijímať príslušné rozhodnutia o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (ďalej len „veliteľ ozbrojených síl EÚ“).
                  
               
                     (2)
                  
                  
                     PBV prijal 10. januára 2022 rozhodnutie (SZBP) 2022/41 (2), ktorým sa komodor João Paulo SILVA PEREIRA vymenoval za veliteľa ozbrojených síl EÚ.
                  
               
                     (3)
                  
                  
                     Veliteľ operácie Atalanta odporučil, aby sa za nového veliteľa ozbrojených síl EÚ vymenoval od 17. marca 2022 kapitán (vojenské námorníctvo) Fabrizio BONDI. Talianske orgány uviedli, že kapitán (vojenské námorníctvo) Fabrizio BONDI bude po vymenovaní za veliteľa ozbrojených síl EÚ povýšený na kontradmirála.
                  
               
                     (4)
                  
                  
                     Vojenský výbor EÚ 17. januára 2022 súhlasil s uvedeným odporúčaním.
                  
               
                     (5)
                  
                  
                     Rozhodnutie (SZBP) 2022/41 by sa preto malo zrušiť.
                  
               
                     (6)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,
                  
               PRIJAL TOTO ROZHODNUTIE:
         
            Článok 1
            Kontradmirál Fabrizio BONDI sa týmto od 17. marca 2022 vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).
         
         
            Článok 2
            Rozhodnutie (SZBP) 2022/41 sa týmto zrušuje.
         
         
            Článok 3
            Toto rozhodnutie nadobúda účinnosť 17. marca 2022.
         
         
            V Bruseli 15. februára 2022
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 301, 12.11.2008, s. 33.
         
            (2)  Rozhodnutie Politického a bezpečnostného výboru (SZBP) 2022/41 z 10. januára 2022 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2021/1184 (ATALANTA/1/2022) (Ú. v. EÚ L 9, 14.1.2022, s. 1).